ᱢᱩᱞᱩᱜᱩ ᱦᱚᱱᱚᱛ

ᱢᱩᱞᱩᱜᱩ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱮᱰᱠᱩᱣᱟᱴᱚᱨ ᱫᱚ ᱢᱩᱞᱩᱜᱩ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱱᱟᱶᱟ ᱦᱚᱱᱚᱛ ᱠᱟᱱᱟ, ᱞᱟᱦᱟᱛᱮ ᱫᱚ ᱱᱚᱶᱟ ᱮᱞᱟᱠᱟ ᱣᱟᱨᱟᱝᱜᱟᱞ ᱦᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱟᱶᱟ ᱜᱮ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱵᱮᱱᱟᱣᱮᱱ ᱡᱚᱠᱷᱟᱜ ᱣᱟᱨᱟᱝᱜᱟᱞ ᱦᱚᱱᱚᱛ ᱠᱷᱚᱱ ᱜᱮᱫ ᱵᱷᱤᱱᱟᱹ ᱠᱟᱛᱮ ᱢᱩᱞᱩᱜᱩ ᱦᱚᱱᱚᱛ ᱠᱚ ᱵᱮᱱᱟᱣ ᱞᱮᱫᱼᱟ ᱾ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ NH 163 ᱯᱟᱨᱚᱢ ᱟᱠᱟᱱᱟ ᱾

 ᱪᱟᱪᱞᱟᱣ 
ᱢᱩᱞᱩ ᱢᱮᱡᱚᱨ (Major) ᱫᱚ ᱒᱐᱑᱑ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱫᱚᱥᱟᱨ ᱜᱨᱮᱰ ᱢᱩᱱᱤᱥᱤᱯᱟᱞᱤᱴᱤ (second grade municipality) ᱞᱮᱠᱟᱛᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ ᱾ ᱱᱚᱶᱟ ᱮᱞᱟᱠᱟ ᱫᱚ ᱔᱔ᱹ᱙᱙ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾ 

 ᱨᱟᱡᱽᱟᱹᱨᱤ 
ᱢᱩᱞᱩᱜᱩ ᱨᱮ ᱢᱤᱫ ᱯᱚᱱᱚᱛ ᱫᱚᱨᱵᱟᱨ ᱢᱟᱹᱪᱤ (state Assembly constituency) ᱢᱮᱱᱟᱜᱼᱟ ᱾ ᱵᱷᱟᱨᱚᱛᱤᱭᱚ ᱠᱚᱝᱜᱨᱽᱨᱮᱥ ᱫᱚᱞ ᱨᱤᱱᱤᱡ ᱫᱟᱱᱟᱥᱟᱨᱤ ᱚᱱᱚᱥᱩᱭᱟ ᱫᱚ ᱒᱐᱑᱘ ᱥᱟᱹᱦᱤᱛ ᱨᱮ ᱚᱱᱟ ᱢᱟᱹᱪᱤ ᱨᱮ ᱵᱟᱪᱷᱱᱟᱣ ᱠᱟᱛᱮ ᱡᱤᱛᱠᱹᱨ ᱞᱮᱱᱟᱭ ᱾ ᱱᱚᱶᱟ ᱫᱚ ᱫᱚᱥᱟᱨ ᱜᱨᱮᱰ ᱢᱩᱱᱤᱥᱤᱯᱟᱞᱤᱴᱤ ᱠᱟᱱᱟ ᱾ ᱠᱷᱟᱽᱱᱟ ᱟᱰᱢᱤᱱᱤᱥᱴᱨᱮᱥᱚᱱ ᱛᱟᱭᱚᱢ R.D.O. ᱟᱨ M.R.O ᱱᱚᱶᱟ ᱮᱞᱟᱠᱟ ᱨᱮᱱᱟᱜ ᱠᱟᱛᱷᱟ ᱠᱤ ᱵᱩᱡᱷᱟᱹᱣᱟ ᱾

ᱦᱚᱭᱦᱤᱥᱤᱫ
ᱢᱩᱞᱩᱜᱩ ᱨᱮ ᱫᱚ ᱥᱮᱢᱤ-ᱴᱨᱚᱯᱤᱠᱟᱞ ᱦᱚᱭ ᱦᱤᱥᱤᱫ ᱛᱟᱦᱮᱸᱱ ᱠᱟᱱᱟ, ᱚᱱᱟᱛᱮ ᱚᱸᱰᱮ ᱛᱟᱦᱮᱸᱱ ᱟᱹᱰᱤ ᱢᱚᱡᱽ ᱟᱹᱭᱠᱟᱹᱣ ᱟ ᱾ ᱥᱤᱛᱚᱝ ᱨᱤᱛᱩ ᱨᱮ ᱫᱚ ᱞᱚᱞᱚᱥᱚᱝ (temperature) ᱔᱘ °C ᱥᱮᱴᱮᱨᱚᱜᱼᱟ ᱾ ᱨᱟᱵᱟᱝ ᱨᱤᱛᱩ ᱨᱮ ᱫᱚ ᱞᱚᱞᱚᱥᱚᱝ ᱑᱒ °C ᱠᱷᱚᱱ ᱒᱗ °C ᱢᱩᱸᱫᱽ ᱨᱮ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱟᱹᱰᱤ ᱱᱟᱯᱟᱭ ᱟᱹᱭᱠᱟᱣ ᱟ  ᱾ ᱢᱩᱞᱩᱜ ᱨᱮ ᱮᱛᱚᱢ-ᱥᱟᱢᱟᱝ ᱟᱨ ᱠᱚᱧᱮ-ᱯᱟᱪᱮ ᱢᱚᱱᱥᱩᱱ (monsoon) ᱛᱟᱹᱠᱤᱡᱚᱜᱼᱟ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱟᱨ ᱚᱠᱴᱚᱵᱚᱨ ᱠᱷᱚᱱ ᱱᱚᱵᱷᱮᱢᱵᱚᱨ ᱪᱟᱸᱫᱚ ᱨᱮ ᱾

 ᱢᱤᱰᱤᱭᱟ 
ᱢᱩᱞᱩᱜᱩ ᱨᱮ ᱪᱷᱟᱯᱟ ᱢᱤᱰᱤᱭᱟ ᱟᱨ ᱨᱟᱹᱥᱠᱟᱹᱨᱚᱢᱚᱡᱽ (entertainment) ᱢᱤᱰᱤᱭᱟ ᱦᱚᱸ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ ᱢᱩᱞᱩᱜᱩ ᱠᱟᱵᱩᱞ ᱧᱩᱛᱩᱢᱟᱱ ᱢᱤᱫ ᱴᱚᱴᱷᱟ ᱩᱪᱷᱞᱟᱹᱣ (broadcasting) ᱴᱤᱵᱷᱤ (TV) ᱪᱮᱱᱮᱞ (channel) ᱦᱚᱸ ᱢᱮᱱᱟᱜᱼᱟ ᱾

 ᱪᱷᱟᱯᱟ ᱢᱤᱰᱤᱭᱟ 
ᱪᱷᱟᱯᱟ ᱢᱤᱰᱤᱭᱟ ᱞᱮᱠᱟᱛᱮ ᱱᱚᱢᱚᱥᱛᱮ ᱛᱮᱞᱮᱝᱜᱟᱱᱟ, ᱥᱟᱠᱥᱤ, ᱤᱭᱮᱱᱟᱰᱩ (Eenadu), ᱟᱱᱰᱷᱨᱚ ᱡᱭᱚᱛᱤ, ᱯᱨᱚᱡᱟᱥᱚᱠᱛᱤ, ᱟᱱᱫᱷᱨᱚ ᱵᱷᱩᱢᱤ, ᱫᱚ ᱦᱤᱱᱫᱩ (The Hindu) ᱟᱨ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ (Times Of India) ᱞᱮᱠᱟᱱ ᱠᱷᱚᱵᱚᱨ ᱠᱟᱜᱚᱡᱽ ᱠᱚ ᱧᱟᱢᱚᱜ ᱠᱟᱱᱟ ᱾

 ᱰᱮᱢᱚᱜᱨᱟᱯᱷᱤᱠ 
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱔᱖,᱘᱕᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱒᱓,᱗᱑᱖ (᱔᱘ᱹ᱓%) ᱠᱚᱲᱟ ᱟᱨ ᱒᱒,᱑᱓᱕ (᱕᱑ᱹ᱖%) ᱠᱩᱲᱤ ᱢᱮᱱᱟᱜ ᱠᱚᱣᱟ ᱾  ᱠᱩᱲᱤ ᱟᱨ ᱠᱚᱲᱟ ᱡᱟᱺᱱᱤ (ratio) ᱫᱚ ᱑᱐᱖᱘:᱑᱐᱐᱐ ᱟᱨ ᱥᱮᱪᱮᱫᱮ ᱫᱚᱨ ᱫᱚ ᱗᱙ᱹ᱑᱗% ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 
 Official website

ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱢᱩᱞᱩᱜᱩ ᱦᱚᱱᱚᱛ